4 от Регламент (ЕС) 2019/2152.
 При предаване на данни на Комисията (Евростат) по реда на член 10, параграфи 2 и 3 от Регламент (ЕС) 2019/2152 НСО поставят означение на данните, които са поверителни съгласно националното законодателство.
 За да се осигури последователност на данните, Комисията (Евростат) – изключително за статистически цели – по реда на член 10, параграфи 2 и 3 от Регламент (ЕС) 2019/2152 предава на НСО на държави членки, различни от отчетната държава, масивите от данни за променливите, посочени в раздел 3, части Б, В и Г, в т.ч. означенията за поверителност, относно многонационалните групи от предприятия и съставните им единици. По силата на член 10, параграф 2 от Регламент (ЕС) 2019/2152 масивите от данни, посочени в част В, се ограничават до многонационалните групи от предприятия, при които най-малко една единица от групата е разположена на територията на съответната държава членка.
 Масивите от данни за променливите, посочени в раздел 3, част В, в т.ч. означенията за поверителност, може да бъдат предавани по реда на член 10, параграф 4 от Регламент (ЕС) 2019/2152 – единствено за статистически цели – от Комисията (Евростат) до националните централни банки и Европейската централна банка, при условие че предаването на данните е изрично разрешено от националния орган и че при предаване на данни до национална централна банка най-малко една единица от многонационална група от предприятия е разположена на територията на държавата членка на тази национална централна банка.
 Раздел 2
 Мерки за сигурност
 Комисията (Евростат) и НСО съхраняват данните, които са били означени от НСО като поверителни, по реда на раздел 1, на сигурно място с ограничен и контролиран достъп. При поискване НСО представят на Комисията (Евростат) информация за мерките за сигурност, прилагани в държавата членка. Комисията (Евростат) предава тази информация на останалите държави членки. При поискване Комисията (Евростат) представя на НСО информация за своите мерки за сигурност.
 Всяко предаване на поверителна статистическа информация до членовете на Европейската система на централните банки (ЕСЦБ) по реда на настоящия регламент се извършва само след като членовете на ЕСЦБ, в рамките на съответните си области на компетентност и на своя отговорност, са предприели необходимите мерки в съответствие с членове 8а и 8б от Регламент (ЕО) No 2533/98 (1), така щото:
 —
 да се осигури защитата на тези данни, по-специално съхранението на данните, означени като поверителни, на сигурно място с ограничен и контролиран достъп,
 —
 данните да се използват изключително за статистически цели,
 —
 да се гарантира, че информацията за мерките е била включена в посочения в член 8б от Регламент (ЕО) No 2533/98 годишен доклад за поверителността или че националните централни банки или Европейската централна банка са информирали Комисията (Евростат) и НСО за тези мерки по друг начин.
 Данните се предават в криптиран вид.
 Раздел 3
 Формат на данните и метаданните
 Предвиденият в част А от настоящия раздел формат се използва за данните, предавани по реда на член 10, параграфи 2 и 3 от Регламент (ЕС) 2019/2152 и допълнително определени в приложение IV към настоящия регламент.
 Данните и метаданните за регистъра EuroGroups се предават в съответствие със стандартите за